Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: Elszámolási csekk alatt a csekkjogi szabályok szövegének közzétételérõl szóló 2/1965. (I. 24.) IM rendelet 39. §-ában
Paragraph Index: 1101

4. Fogalmi meghatározások a. debit card (betéti kártya): a kártyabirtokos bankszámlájához kapcsolódó kártya, amellyel számlaegyenlege erejéig vehet fel készpénzt, illetve fizetheti vásárlásai ellenértékét. Minden egyes mûvelet összegével automatikusan megterhelik a kártyabirtokos bankszámláját. A betéti kártyához hitelkeret is kapcsolódhat. A debit kártyákon belül egy alkategória, a hitelkerethez kapcsolódó debit kártya: egy olyan debit kártya, amely nem bankszámlához, hanem hitelszámlához kapcsolódik, az ezen jegyzett keret erejéig vehet fel készpénz, illetve vásárolhat a kártya birtokosa. Minden mûvelet összegével automatikusan megterhelik a hitelkeretet, nincs kamatmentes hitelperiódus. b. credit card (hitelkártya): a kártyabirtokos és a bank közötti szerzõdésben elõre meghatározott összegû hitelkerethez kapcsolódó kártya, amellyel az ügyfél kerete erejéig vehet fel készpénzt, illetve vásárolhat. A számlázási periódus (általában egy hónap) végén, a kártya birtokosa dönti el, hogy a bankértesítõben meghatározott határidõig teljes egészében kifizeti tartozását, vagy csak annak szerzõdésében meghatározott mértékét. A költések abban az esetben kamatmentesek, ha a teljes tartozás visszafizetésre kerül a fizetési határidõ végéig. Amennyiben nem a teljes tartozás kerül visszafizetésre, akkor a fennmaradó tranzakciókra azok értéknapjától kerül felszámításra a kamat. Általában nem vonatkozik a kamatmentesség a készpénzfelvételi mûveletekre, ezek ugyanis a tranzakció keltétõl kamatoznak. c. charge/delayed debit card (terhelési kártya): a kártyabirtokos kártyája egy olyan hitelkerethez kapcsolódik, amelynek felsõ határát nem feltétlenül állapítják meg (de megállapíthatják). A kártya készpénz felvételére és vásárlásra alkalmas. A számlázási periódus végén a kártyabirtokos tartozása teljes összegét ki kell egyenlítse. II. A táblák kitöltésével kapcsolatos részletes tudnivalók, az adatok összeállításának módja

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes